Kahtlustame, et see kiisu on olnud ikka tõsiselt ärahellitatud ja ilmselt söönud koos oma perenaisega või on teda  isegi lusikast toidetud, sest söömine käib meil nüüd sedapidi. et kiisule paneme söögikausi ette, millele ta muidugi ei reageeri, kuid siis tuleb silitada. Kohe hakkab Sinikas sööma, aga kui käsi enam ei silita, siis lõpetab ta söömise, vaatab sulle otsa ja kukub näuguma. Silitame taas ja kohe hakkab kass uuesti sööma. Lusikast söötmine jääb igatahes ära ja varsti saame ehk pentsikud toitumisharjumused ka vähemaks.